***Linksgrevinderne***

***Dameklubben i Greve Golfklub***

***Generalforsamling***

***Søndag d. 18.11.2018***

***Dagsorden:***1. Valg af dirigent  
2. Bestyrelsens Årsberetning  
3. Fremlæggelse og godkendelse af Regnskab  
4. Behandling af indkomne forslag   
 vedtagelse af budget samt fastsættelse af kontingent  
5. Valg af medlemmer til bestyrelsen jf. § 4

På valg er,

Valgperiode 2019 – 2021 Susan Carstensen (ønsker ikke genvalg)  
Valgperiode 2019 – 2021 Bente Johansen (villig til genvalg)  
Valgperiode 2019 – 2021 Thea Kaarslev (villig til genvalg)  
  
Ikke på valg Jette Linnemann (trækker sig af private årsager)

Valg til bestyrelsen 1 bestyrelsesmedlem – valgperiode 2019-2021  
 1 bestyrelsesmedlem – valgperiode 2019-2020  
  
 2 suppleanter – valgperiode 2019-2020  
  
6. Valg af revisorer jf. § 5

Valgperiode: 2019-202 Karin Hemmingsen (villig til genvalg)  
 Birgit Nielsen (villig til genvalg)

7. Evt.

Ad. Pkt. 1

Karin Hemmingsen blev valgt til dirigent. KH konstaterede at generalforsamlingen var lovligt indkaldt ved udsendelse på e-mail til klubbens medlemmer og endelig dagsorden var ligeledes udsendt pr. e-mail d. 6. November 2018.

Ad. Pkt. 2

Jette Linnemann fremlagde Bestyrelsens Årsberetning som er vedlagt i kopi. Dirigenten forespurgte om der var forslag til beretningen og da dette ikke var tilfældet blev beretningen godkendt.  
Jette fortalte i øvrigt under samme punkt at hun trådte ud af bestyrelsen af private årsager og at Susan Carstensen ej heller stillede op igen. Det foranledigede Lotte til at takke begge for deres arbejde i bestyrelsen og uddelte en lille erkendtlighed til begge.   
  
Ad. Pkt. 3

Thea fremlagde regnskabet som viser hvad der er brugt på månedsafslutninger, bestyrelsesmøder m.m. Vi ender med et lille underskud i forhold til det budgetterede. Vi har været 67 medlemmer i den forgange sæson og ca. 34 pr. månedsafslutning. Tak til alle der støtter op om dameklubben og arrangementerne, men især til de medlemmer som betaler kontingent, men som vi næsten ”aldrig” ser.   
Der var ingen spørgsmål til regnskabet, hvorefter det blev godkendt.  
  
Ad. Pkt. 4

Der var ikke kommet nogen forslag.  
Thea gennemgik næste års budget, hvor bestyrelsen havde forslået uændret kontingent. Budgettet blev godkendt.

Ad. Pkt. 5

Valg af medlemmer til bestyrelsen,

Eftersom Jette trak sig og Susan ikke var villig til genvalg, skulle der findes 2 nye bestyrelsesmedlemmer.   
  
Nye bestyrelsesmedlemmer blev: Helle Dioni, valgperiode 2019 – 2021  
 Inger Elbrønd Pedersen, valgperiode 2019-2020

Valg af to suppleanter,

Eva Hansen, valgperiode 2019-2020  
Karin Hemmingsen, valgperiode 2019-2020

Herudover består bestyrelsen af Bente Johansen, Thea Kaarslev, Lotte Stoltenberg og Ilse Kahlen.  
  
Bestyrelsen konstituerer sig ved først kommende møde.  
  
Ad. Pkt. 6  
  
Valg af revisorer,

Idet Karin Hemmingsen nu træder ind i bestyrelsen som suppleant, blev den ene revisor post ledig, her træder Tina Flagstad ind sammen med Birgit Nielsen som var villig til genvalg.  
  
Alle nye bestyrelsesmedlemmer, suppleanter og revisorer ønskes tillykke med valget, der var taktfast bifald fra alle.  
  
Ad. Pkt. 7 – Eventuelt

Bente opfordrede til at man betalte sit medlemskontingent til dameklubben senest 20/3, så bestyrelsen kunne nå at åbne op i Golfbox til sæsonstart 1. april 2019.   
Der er selvfølgelig mulighed for løbende, at melde sig ind i Linksgrevinderne, men man må regne med, at der kan gå nogle dage inden, de frivillige i bestyrelsen får åbnet for at man kan spille om onsdagen.  
  
Birthe Dohn spurgte om bestyrelsen ikke længere var interesseret i at lave Pink Cup. Bestyrelsen forklarede, at da Inge Larsen fratrådte som formand for Linksgrevinderne, gav hun udtryk for at hun gerne vil arrangere Pink Cup. Der kommer dog forespørgsel til bestyrelsen, om de har mulighed for at hjælpe med arrangementet. I år valgte bestyrelsen at opfordre medlemmerne i Linksgrevinderne, til at melde sig og give en hånd med. Der er altid brug for frivillige, ud over bestyrelsens medlemmer.  
  
Dorte Jensen spurgte om bestyrelsen ville arbejde for at få Åben damedag tilbage i Lingksugen. Lotte forklarede, at Linksugen blev arrangeret af turneringsudvalget og at vi i Linksgrevinderne ikke havde nogen indflydelse på turneringen. Bestyrelsen kan selvfølgelig opfordre til at få Åben damedag tilbage.   
  
Dirigenten sluttede generalforsamlingen af med, at takke bestyrelsen for deres arbejde og for god ro og orden.

For referat på bestyrelsens vegne  
  
Susan Carstensen  
4. december 2018